Diari Oficial de la Generalitat Valenciana


Sumario DOGV 2931, del 17-02-1997 (1997/854760)

RESOLUCIÓN de 4 de noviembre de 1996, del conseller de Obras Públicas, Urbanismo y Transportes, relativa a la modificación puntual nº 20 del Plan General de Ordenación Urbana de Orihuela.
-------------------------------------------------------------------------------------------------------------------------------------------------------------------------------------------

### Datos del documento

Número DOGV
:   2931

Fecha DOGV
:   17-02-1997

Sección del DOGV
:   OTRAS DISPOSICIONES

Número del documento
:   1997/854760


Fecha del documento
:   04-11-1996

Organismo emisor
:   Conselleria de Obras Públicas,Urbanismo y Transportes

Tipo de documento
:   Resolución

RESOLUCIÓ de 4 de novembre de 1996, del conseller d'Obres Públiques, Urbanisme i Transports, relativa a la modificació puntual núm. 20 del Pla General d'Ordenació Urbana d'Orihuela.  
Vist l'expedient sobre el projecte de modificació puntual núm. 20 del Pla General d'Ordenació Urbana d'Orihuela (Alacant), i de conformitat amb els següents:  
Antecedents de fet  
Primer  
L'Ajuntament d'Orihuela, en sessió plenària de 14 de juny de 1996, en va acordar l'aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 25 de març de 1996, i en un dels diaris de més difusió provincial, de data 15 de febrer de 1996, sense formular-s'hi cap al·legació.  
Segon  
La documentació està integrada per memòria i estudis complementaris i normes.  
Tercer  
La Comissió Territorial d'Urbanisme d'Alacant, reunida en sessió de 8 d'octubre de 1996, va informar favorablement l'aprovació definitiva d'aquest expedient.  
Fonaments de dret  
Primer  
Quant al procediment, en aquest cas, s'han observat les prescripcions legalment establertes per les modificacions de pla general d'aquesta índole, que estan constituïdes pels articles 38 i 39, per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Així mateix, s'han sol·licitat els diferents informes preceptius.  
Segon  
Quant al fons de l'assumpte, la modificació plantejada té per objecte l'esmena d'un error detectat en el Pla Especial d'Ordenació i Protecció del Nucli Històric d'Orihuela (definitivament aprovat per Acord de 30 de setembre de 1994, de la Comissió Territorial d'Urbanisme d'Alacant) a través d'aquesta modificació del seu pla general d'ordenació urbana.  
Es justifica en el fet que l'equip redactor, durant la redacció del citat pla especial, va produir un error en no introduir-hi una proposta (núm. 6), aprovada per unanimitat en la Comissió Informativa d'Urbanisme Municipal, de 23 de febrer de 1994, referida al c/ del Llibre, en la qual es recollia textualment: "Marcar una reculada en l'illa de cases dreta, que mira des del c/ del Sol, fins completar un carrer de 9,50 metres, que compensa l'aprofitament perdut per la reculada, amb una alçada corresponent a 4 plantes i àtic, reculada als solars corresponents".  
En el pla especial aprovat s'eixampla el carrer, que originàriament té uns 4 metres d'amplària, a 8 metres i una alçada corresponent a 4 plantes, cosa que no s'ajusta a la proposta municipal anteriorment citada, aprovada per unanimitat.  
Segons el càlcul aportat, d'edificabilitat prevista en el pla general de 2.961 m2, en el PERI dóna 2.840 m2 i en la proposta d'aquest expedient dóna 2.957 m2, es veu que, obviant l'error comès en el PERI, la diferència d'edificabilitat amb el pla general és de -4 m2 i la diferència entre l'edificabilitat del PERI amb la proposta és de +117 m2. De manera que ha quedat acreditat l'existència d'un error en la redacció del dit pla especial i, en conseqüència, en procedeix l'esmena.  
Tercer  
D'acord amb l'article 40.2 de la Llei 6/1994, Reguladora de l'Activitat Urbanística, no s'observen objeccions ni impediments urbanístics legals que obstaculitzen l'aprovació definitiva de aquesta modificació del PGOU d'Orihuela.  
Quart  
El conseller d'Obres Públiques, Urbanisme i Transports és competent per a l'aprovació definitiva de l'expedient, segons l'article 38.3 de la citada Llei Reguladora de l'Activitat Urbanística, en relació amb l'article 6 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.  
Vistos els preceptes legals citats i la resta de general i pertinent aplicació, d'acord amb l'informe de la Comissió Territorial d'Urbanisme d'Alacant, resolc:  
Aprovar definitivament la modificació puntual núm. 20 del Pla General Municipal d'Orihuela.  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana. Aquesta publicació n'excusa la notificació individualitzada.  
Contra aquesta resolució, que posa fi a la via administrativa, es podrà interposar un recurs contenciós administratiu davant la Sala del Contenciós del Tribunal Superior de Justícia de la Comunitat Valenciana, en el termini de dos mesos, comptadors des del dia de la notificació o de la publicació d'aquesta. Per a la interposició del mencionat recurs serà requisit imprescindible que, amb caràcter previ, el recurrent comunique a aquest òrgan la interposició d'aquest, de conformitat amb els articles 57.2.f) i 58 de la Llei Reguladora de la Jurisdicció Contenciosa Administrativa, i amb l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tot això sense perjudici que s'hi puga presentar qualsevol altre recurs que s'estime oportú.  
València, 4 de novembre de 1996.- El conseller d'Obres Públiques, Urbanisme i Transports: Luis Fernando Cartagena Travesedo.